Ernest Prakasa

Ernest Prakasa (lahèr tangghâl 29 Jânuwari 1982) èngghi panèka sutraḍara, punulis, proḍuser, sareng pelawak sè kadhibi' ḍâri Inḍonèsia sè katoronan Tionghoa. Asmana molaè èkennal mènangka pelawak sè kadhibi' sajjhek ngaollè peringkat nomer tello' è ḍâlem parlo Stand Up Comedy Inḍonèsia Kompas TV è taon 2011.Azizah Pamugarwati dan Andi Muttya Keteng Pangerang. "Profil Ernest Prakasa, Komika yang Sukses Jadi Sutradara Film" . Kompas. 2020-03-04. Aksès 2026-01-13. 

 Karèr 
Ernest ngawwâlè karèrna kalabân alako è stasiun raḍio. È bulân Jânuwari 2001, Ernest dhâddhi sè ngara'aghè musik ḍâlem stasiun raḍio Paramuda Bandung sè è saluraghi è frèkuènsi 93,7 FM sampè' bulân Maret 2005. È bulân Agustus è taon sè samiz Ernest amolaè kalabân kalakoânna sè anyar mènangka dhâddhi asistèn manajer è perusaha'an sè aghâbây musik èngghi panèka Sony BMG Inḍonèsia sampè' bulân Pèbruwari 2008. È bulân Mèi 2008 Ernest ajabat dhâddhi manajer pemasaran perusaha'an rekkaman Dr. m sampè' bulân Agustus taon 2011.

È taon 2011, Ernest aḍaftar kaangghuy nori' lomba Stand Up Comedy Inḍonèsia Kompas TV sè kapèng sèttong. Salèrana lolos lomba tor èpèlè dhâddhi sala sèttong ḍâri tello bellâs orèng sè lolos ḍâri sadhâjâna bâgiyân è Inḍonèsia. Asareng Raditya Dika, Pandji Pragiwaksono, Isman H. Suryaman tor Ryan Adriandhy, Ernest abhângon Stand Up Indo, sè tamaso' sèttong komunitas pelawak kadhibi' sè bâḍâ lu-ghâlluna è Inḍonèsia, sè sampè' mangkèn ampon ngaghunghè sub-komunitas è poloan propènsi, sarta èangghep sala sèttong sè nerrosaghi buḍâjâ komèḍi tunggal è Inḍonèsia. Ernest pas èpadhâddhi katowa lu-ghâlluna ḍâri komunitas kasebbhut sampè' bulân Junè 2013.

Ernest tamaso' pelawak tunggal lu-ghâlluna sè ngalaksanaaghi parjhâlânan komèḍi è taon 2012. Parjhâlânan kasebbhut èparèngè juḍul "IIIucinati", kalabân ngèntarè pètto bellâs kotta tor ètotop kalabân ngèntarè kennengngan sè ḍibuḍi èngghi panèka Geḍḍung Kesenèan Jakarta è tangghâl 25 Jânuwari 2014. Acara penutupan kasebbhut ngaollè rèkor mènangka parjhâlânan komèḍi tunggal sè lu-ghâllu è Inḍonèsia sè èlaksanaaghi kalabân tello kalè penampilan è ḍâlem saarè. Parjhâlânan saterrosa èngghi panèka èparèngè juḍul "Happinest" è taon 2015 tor "Satengnga Jhâlân" è taon 2017, sè èlaksanaaghi è tong-sèttongnga ḍâri bellâsân kotta è Sumatra sampè' Sulawèsi.Rinaldo. "Ernest Prakasa: Tersingkir dari SUCI 2011 adalah Fase Terendah dalam Hidupku" . Liputan 6. 2024-12-27. Aksès 2026-01-14. 

Sajjhek 2015 sampè' 2022, Ernest alako abhereng kalabân roma produksi Starvision Plus kaangghuy aghâbây filem. Akhèrna, salèrana mèlè kaangghuy aghâbây roma proḍuksi dhibi' tor èparèngè nyama Imajinari asareng Dipa Andika.Vincentius Mario. "Keluar dari Starvision Plus, Ernest Prakasa "Pindah Rumah" ke IMAJINARI" . Kompas. 2023-02-14. Aksès 2026-01-14. 

 Sombher